Την ευθύνη για τον εμπρησμό τριών οχημάτων που σημειώθηκε στις 20 Δεκεμβρίου στα Πατήσια ανέλαβε με ανακοίνωση της σε ιστοσελίδα του αντιεξουσιαστικού χώρου η συλλογικότητα «Πυρήνας “Sophia Perovskaya”».Το οχήματα τα οποία πυρπολήθηκαν ανήκαν στην οικογένεια του Άγγελου Γιαννακόπουλου, ιδιοκτήτη των φούρνων «Το Χωριάτικο» και «Αττικοί Φούρνοι» που κατηγορείται για μαστροπεία.Ανάληψη ευθύνης - Εμπρησμός σε οχήματα μαστροπώνΤι κάνει η γιάφκα ενός μαστροπού στη λεωφόρο Ηρακλείου, οέο;ΚΑΙΓΕΤΑΙ!Ξημερώνοντας Πέμπτη 20/12/2018 μια δυσάρεστη έκπληξη σήκωσε στο πόδι όλη την οικογένεια του Άγγελου Γιαννακόπουλου, αφεντικού των φούρνων “Το Χωριάτικο” και “Αττικοί Φούρνοι”, στην οικογενειακή πολυκατοικία της λεωφόρου Ηρακλείου 29 στα Άνω Πατήσια. Τρία από τα αυτοκίνητα της οικογένειας είχαν τυλιχτεί στις φλόγες, η πρόσοψη είχε υποστεί ζημιές και τα τζάμια του ισογείου είχαν σπάσει. Η εν λόγω εστία είναι το ίδιο κτήριο όπου πριν χρόνια οι Γιαννακόπουλοι φυλάκιζαν, εκβίαζαν και εκπόρνευαν γυναίκες από το ανατολικό μπλοκ, στα επίσης ιδιόκτητα στριπτητζάδικά τους, σε κατ’ ιδίαν ραντεβού, αλλά και σε “κωλόμπαρα” σε όλη την Ελλάδα.Αστυνομικές ιστορίες...Το καλοκαίρι του 2007, μπάτσοι, εισαγγελείς και ΣΔΟΕ μπουκάρουν στην εν λόγω πολυκατοικία. Στον τύπο διαρρέουν πληροφορίες ότι ο Άγγελος Γιαννακόπουλος είναι το κεφάλι διεθνούς κυκλώματος σωματεμπορίας. Οι νταβατζήδες με τη συνέργεια γραφείων ευρέσεως εργασίας σε χώρες της ανατολικής ευρώπης, έφερναν γυναίκες, παρακρατούσαν τα χαρτιά και πουλούσαν τα κορμιά τους σε πορνοπελάτες. Παρά τη “συντονισμένη” επιχείρηση, τα δυο αδέρφια Γιαννακόπουλοι ξεφεύγουν, ενώ συλλαμβάνονται δεκάδες μικρότερα ψάρια, ανάμεσά τους φιγουράρει το όνομα του απότακτου μπάτσου Κωνσταντίνου Κύρου. Τα κέρδη του κυκλώματος ξεπλένονταν στους δεκάδες “νόμιμους” φούρνους και καταστήματα των Γιαννακόπουλων και με τη βοήθεια off-shore εταιρίας. Οι καταζητούμενοι μεταξύ άλλων κατηγορούνται για σωματεμπορία ανήλικων και ενήλικων γυναικών, αρπαγή, σωματικές βλάβες, εμπόριο ναρκωτικών, πλαστογραφία και το ξέπλυμα του “μαύρου” χρήματος.Η επόμενη πράξη του δράματος παίζεται δεκαέξι μήνες αργότερα, τον Νοέμβρη του 2008, όταν διεξάγεται δεύτερη αστυνομική επιχείρηση για τις δραστηριότητες του Γιαννακόπουλου, σε συνεργασία με την Interpol (όπως και την πρώτη φορα). Ο ίδιος καταφέρνει πάλι να διαφύγει, παρά τις δεκάδες συλλήψεις. Σε όλο το διάστημα της φυγοδικίας και των διώξεων, οι φούρνοι ανοίγουν ο ένας πίσω απ’ τον άλλον, όπως επίσης ανθούν και οι επιχειρήσεις της νύχτας....και δικαστικές περιπέτειεςΎστερα από αλλεπάλληλες αναβολές, τον Φλεβάρη του 2015 ξεκινά η δίκη για την πρώτη επιχείρηση. Το Τριμελές Εφετείο Κακουργημάτων επιβάλλει στον Άγγελο Γιαννακόπουλο “κατά συγχώνευση κάθειρξη 10 ετών και έξι μηνών, στον Μιχαήλ Κρέτου κάθειρξη 12 ετών και έξι μηνών, στον Ελιοστόρ Ιγκόρ (υπήκοο Μολδαβίας) κάθειρξη 10 ετών και 10 μηνών, ενώ στον Κωνσταντίνο Κύρου επιβλήθηκε κάθειρξη 10 ετών”. Πληρώνοντας συνολικά 340.000 ευρώ ως εγγύηση, αφήνονται όλοι ελέυθεροι να συνεχίσουν την μπίζνα μέχρι το εφετείο (που δεν έχει ακόμα γίνει).Τον Νοέμβρη που μας πέρασε (2018), με βασικό δικηγόρο τον Μπάμπη Λυκούδη (υποθέσεις Energa - Hellas Power, Τσοχατζόπουλου και Λαυρεντιάδη) οι σωματέμποροι δικάζονται για τη δεύτερη υπόθεση και αθωώνονται. Το κύκλωμα είχε φροντίσει είτε να αλλάξουν οι μαρτυρικές καταθέσεις, είτε να εξαφανιστούν οι γυναίκες μάρτυρες κατηγορίας…Οι (γνωστές και δημόσιες) επιχειρηματικές ανησυχίες του Α. Γ.Ο Γιαννακόπουλος συμμετείχε σε κυκλώματα μαστροπίας από τη δεκαετία του ‘90. Παράλληλα, το 1999 ανοίγει το πρώτο “Χωριάτικο” με προφανή στόχο να έχει ένα πλυντήριο για τον υψηλό νυχτερινό του τζίρο. Μέχρι την πρώτη αστυνομική επιχείρηση οι δουλειές του περιλάμβαναν δεκάδες “Χωριάτικα”, με υπεύθυνο προσωπικού τον Κ. Κύρου, αρκετά στριπτητζάδικα (με πιο διάσημα από αυτά το “Star” στη Λ. Ηρακλείου και το “Alcatraz” στη Λ. Συγγρού), και μία off-shore στην Κύπρο. Την περίοδο που ακολούθησε τις διώξεις και ως τώρα, εκτός από τα ιδιόκτητα “Χωριάτικα” ανοίγουν και πάρα πολλά franchise, ιδρύεται η αλυσίδα “Αττικοί Φούρνοι” και ο Α.Γ. γίνεται σημαντικός παίχτης στην αγορά ψωμιού, με “πρότυπο” τα 24-ωρα κάτεργα σε κεντρικά σημεία πολλών πόλεων. Παράλληλα ανοίγει καφετέριες και εταιρία εισαγωγής καφέ Kimbo, ενώ συνεχίζει με νέες δραστηριότητες στη νύχτα, με πόντους στο “Lohan” club στο Γκάζι, αλλά και ξενυχτάδικα στη Μύκονο.Νίψον μονάν όψινΚάθε μαφιόζος που σέβεται τον εαυτό του στον ελεύθερο χρόνο του ξεπλένεται με ...φιλανθρωπίες. Ο Α.Γ. χρηματοδοτεί τη ΜΚΟ “Ελληνικό Δίκτυο Γυναικών Ευρώπης”(!) και προσφέρει χορηγίες σε σωματεία και σεισμόπληκτους ή τουλάχιστον αυτό υποστηρίζει στα δικαστήρια και στο site της εταιρίας. Επιπλέον, τραβάει τα πρόθυμα κουτσομπολίστικα φλας, καθώς σουλατσάρει κονιόρδος και φωτογραφίζεται με πολιτικούς και σταρ σε γκαλά και πάρτυ.Αν το ένα χέρι για το ξέπλυμα είναι το σταρ-σύστεμ, τότε το άλλο είναι το κράτος. Ως μαφιόζος, αλλά και ως εργοδότης, ο Α.Γ. ούτε καν θα επιβίωνε για 30 χρόνια χωρίς την ανοχή, την κάλυψη και τη βοήθεια του κράτους. Από τις “αστοχίες” της ασφάλειας να τον πιάσει, ως τους ΣΔΟΕ/ΙΚΑ/εφορία που βρίσκουν το ΑΦΜ του εν τάξει, όλοι οι κρατικοί ελεγκτικοί και κατασταλτικοί θεσμοί τον βγάζουν λάδι. Στο πρόσωπό του συναντάμε τον κλασικό τρόπο του νυχτερινού ντόπιου επιχειρήν, με περίσσεια απανθρωπιάς και θράσους. Παρόλα αυτά, του αναγνωρίζουμε πως η εικόνα του αυτοδημιούργητου ζεν-πρεμιέ τον κάνει ξεχωριστό στις καρδιές μας. Είναι ο πρώτος νταβατζής , ναρκέμπορος και εκβιαστής που ξέρουμε που όχι μόνο δεν κρύβεται, αλλά επιδιώκει την προβολή και τη διαφήμιση.Γυναίκες στην πυράΟι αιχμάλωτες μετανάστριες του Α.Γ. και της μαφίας του είναι η κορυφή του παγόβουνου σε μια πατριαρχική κοινωνία, όπου οι γυναίκες οφείλουν να είναι υποταγμένες στον άντρα, τον σύζυγο, τον πατέρα, τον γκόμενο, τον αδερφό, τον πελάτη, τον σωματέμπορα, τον σεξοπελάτη. Οι πρόσφατες δολοφονίες της Ελένης στη Ρόδο και της Αγγελικής στην Κέρκυρα συμπυκνώνουν αυτή τη συνθήκη. Με την ίδια ευκολία που η ελληνική κοινωνία δαχτυλοδείχνει και καταδικάζει τους δολοφόνους, κλείνει το μάτι στις συνθήκες που παράγουν τους βιαστές της διπλανής πόρτας.Η πατριαρχική βία, λόγω τάξης, φύλου, φυλής, σεξουαλικότητας, ηλικίας, όπως και κάθε βία που ασκείται από τους εξουσιαστές, δε στέκεται μόνο στην τιμωρία, αλλά πάει παραπέρα: παραδειγματίζει, στέλνοντας ένα μήνυμα σε όλες τις γυναίκες να μένουν σιωπηλές, υποταγμένες, “κανονικές” και ίσως να μην είναι τα επόμενα θύματα. Αυτή η βία είναι πανταχού παρούσα στην καθημερινότητα. Από τα βλέμματα που γδύνουν, τα σεξιστικά σχόλια και τις παρενοχλήσεις στο δρόμο, τις σεξουαλικές επιθέσεις στη δουλειά, ως τους βασμούς, τις κακοποιήσεις και τις δολοφονίες, η πατριαρχία ανοίγει πληγές πάνω στα κορμιά και τις υπάρξεις μας, τις οριοθετεί με ιδεολογίες, θεσμούς και μηχανισμούς. Η χριστιανική ηθική ορίζει τη γυναίκα ως κατώτερη του άντρα, ενώ στιγματίζει όποια αποκλίνει από το πρότυπο της καλής χριστιανής ως διπρόσωπη, πονηρή, δόλια, ψεύτρα, βρόμικη. Από την άλλη, το lifestyle υποβιβάζει τη θηλυκότητα σε μια εξοραϊσμένη, γυαλιστερή εικόνα, πάντα στα μέτρα των αντρών. Παράλληλα, το κεφάλαιο δένει τις γυναίκες στις αλυσίδες παραγωγής, ενώ η οικογένεια τους επιβάλλει τον αποκλειστικό ρόλο της μάνας, για την αναπαραγωγή και το νοικοκυριό.Μετανάστριες στην πυράΜε την οικονομική και κοινωνική κατάρευση της ανατολικής Ευρώπης το “παράνομο” κεφάλαιο έστησε δίκτυα σωματεμπορίας μεσω γραφείων εύρεσης εργασίας αλλά και με απαγωγές. Από την Αθήνα μέχρι τα τελευταία χωριά της ελληνικής επαρχίας γεμίσαμε κωλόμπαρα, όπου γυναίκες από την ανατολική Ευρώπη εκπορνεύονταν δέσμιες σωματέμπορων και πορνοπελατών, ζώντας από πρώτο χέρι την οικονομική εκμετάλλευση-λεηλασία και την αρσενική βιοεξουσία.Στην άλλη όψη του νομίσματος, οι υπόλοιπες γυναίκες-μετανάστριες ανέλαβαν καθήκοντα συντήρησης της ντόπιας μεσαίας και μικροαστικής τάξης, νταντεύοντας παιδιά, καθαρίζοντας σπίτια και φροντίζοντας ηλικιωμένους. Και επιπλέον της καθημερινής πατριαρχικής σαπίλας, οι μετανάστριες βιώνουν τον εθνικισμό, τον ρατσισμό και την ξενοφοβία, τόσο που η Ρωσίδα ταυτίζεται με πόρνη, η Αλβανίδα με καθαρίστρια και η Βουλγάρα με οικιακή βοηθό.Κάνοντας τη μεγαλύτερη νύχτα μέραΤα σούρτα-φέρτα των Γιαννακόπουλων μας είχανε κάνει να ξενυχτάμε. Έτσι, αργά το βράδι της 19ης προς 20 Δεκέμβρη πήγαμε ακάλεστοι στο πρώην κολαστήριο της λεωφόρου Ηρακλείου, αφήσαμε τρεις απλούς εμπρηστικούς μηχανισμούς (κεράκι, βενζίνη, ταινία) σε μερικά από τα οχήματά τους, τα παραδώσαμε στις φλόγες και φωτίσαμε τη νύχτα.Για την κάθε Ναστάζια, Όλγα, Μαρία.Για όλες.ΟΥΤΕ ΣΠΙΘΑΜΗ ΓΗΣ ΣΕ ΝΤΑΒΑΤΖΗΔΕΣ - ΒΙΑΣΤΕΣ.Ο ΔΡΟΜΟΣ ΤΗΣ ΕΛΕΥΘΕΡΙΑΣ ΘΑ ΠΕΡΑΣΕΙ ΑΠΟ ΠΑΝΩ ΣΑΣ!ΕΠΙΘΕΣΗ ΣΤΙΣ ΝΟΜΙΜΕΣ ΚΑΙ ΠΑΡΑΝΟΜΕΣΔΟΜΕΣ ΤΟΥ ΚΕΦΑΛΑΙΟΥΠυρήνας “Sophia Perovskaya”, Γενάρης 2019